ET
17.3.2023
Euroopa Liidu Teataja
L 79/149
iv) hõlmama nõuetekohaseid riietusruume jalanõude ja rõivaste vahetamiseks seapidamisruumide ja -hoonete sissepääsu juures; v) olema nõuetekohaselt kaitstud putukate ja puukide eest, kui seda nõuab asjaomase liikmesriigi pädev asutus lähtuvalt kohandatud riskihinnangust, milles on arvesse võetud sigade Aafrika katkuga seotud konkreetset epidemioloogilist olukorda selles liikmesriigis; h) loomakindel tara vähemalt seapidamisruumide ning sööda ja allapanu hoidmiseks kasutatavate hoonete ümber, tagamaks, et peetavatel sigadel ning nende söödal ja allapanul ei ole mingit kokkupuudet volitamata isikute ega asjakohasel juhul teiste sigadega; i) peab olema koostatud asjaomase liikmesriigi pädeva asutuse heaks kiidetud bioturvalisuse kava, milles on arvesse võetud ettevõtte profiili ja siseriiklikke õigusnorme; vajaduse korral peab see bioturvalisuse kava hõlmama vähemalt järgmist: i)
muu hulgas näiteks riietusruume, duširuume, söögiruumi jmt hõlmavate „puhaste“ ja „määrdunud“ alade kindlaksmääramine töötajate jaoks lähtuvalt ettevõtte liigist;
ii)
vajaduse korral sellise korra väljatöötamine ja läbivaatamine, mis on seotud ettevõttesse uute peetavate sigade saabumise logistikaga;
iii)
ruumide, veovahendite ja seadmete puhastamise ja desinfitseerimise kord ning töötajate hügieen;
iv)
töötajatele kohapeal ette nähtud toitu käsitlevad eeskirjad ning töötajate suhtes kehtestatav seapidamise keeld, kui see on asjakohane ja asjaomase liikmesriigi siseriiklike õigusnormide alusel kohaldatav;
v)
korduv teadlikkuse suurendamise eriprogramm ettevõtte töötajatele;
vi)
vajaduse korral logistikat käsitleva korra väljatöötamine ja läbivaatamine, et tagada eri epidemioloogiliste üksuste nõuetekohane eraldatus ja hoida ära sigade nii otsest kui ka kaudset kokkupuudet loomsete kõrvalsaaduste ja ettevõtte teiste üksustega;
vii) kord ja juhised bioturvanõuete täitmise tagamiseks ruumide või hoonete ehitamise või remondi ajal; viii) bioturvameetmete rakendamise tagamist käsitlevad siseauditid või enesehindamine; ix)
konkreetsete bioturvariskide hindamine ja asjakohaste riskivähendusmeetmete kohaldamise kord selliste ettevõtete puhul, kus sigu peetakse ajutiselt või alaliselt välitingimustes.